**Sporočilo za javnost – za takojšnjo objavo**

**Celje, 22. 6. 2023**

**ZADEVA: Novinarska konferenca v Celjskem mladinskem centru**

V Celjskem mladinskem centru so imeli danes, 22. 6., novinarsko konferenco, kjer je bilo govora o aktualnem dogajanju v MCC-ju pa tudi o prihajajočih dogodkih, ki se bodo odvili v juliju in avgustu. Na konferenci so spregovorili direktorica Celjskega mladinskega centra, Sonja Majcen, sodelavka za program, Senta Jevšenak, organizatorka kulturnega programa, Hana Faletič in informator, Kristjan Veber.

**Program:**

* dvodnevni mladinski **festival FUL FEST**, ki se bo letos odvil že drugič! 25. in 26. avgusta v Celjskem mladinskem centru! Obljubljajo pester in raznolik dnevni program na zadnjem vrtu MCC kavarne, kjer boste našli napihljive športne igre, glam kotiček, joga delavnice, cirkuške delavnice, second hand trgovinico, z nami bo tudi Informacijska točka Europe direct Savinjska… Za glasbo čez dan bodo skrbeli različni DJ-i, v večernih urah pa lahko pričakujete dva večera, polna dobre glasbe! Prvi dan bodo nastopili Skova & Skovani ter Masayah. Drugi dan, 26. 8., pa bodo kot predskupina nastopili Cherry Flavoured, sledijo pa Kokosy in za njimi Mrfyji. Karte so že na voljo na spletni strani Olaii. Nove informacije o dogodku lahko spremljate [tukaj](https://www.facebook.com/events/969297270978401).
* **Filmski teden Evrope 2023,** ki ga organizira EUROPE DIRECT Savinjska, katera deluje pod okriljem Celjskega mladinskega centra. Osem brezplačnih predvajanj odličnih evropskih filmov na petih različnih lokacijah. Več informacij najdete [tukaj](https://www.facebook.com/Infopentlja/events).
* **Aktivne počitnice** v krajevnih skupnostih in mestnih četrtih, ki jih pripravljajo v sodelovanju z Mestno občino Celje, Ljudsko univerzo Celje in večgeneracijskim centrom SOCIO. Aktivne počitnice so del izvajanja Trajnostne strategije za kakovostno sobivanje in sodelovanje vseh generacij v Mestni občini Celje in bodo potekale od 3. 7. do 25. 8. na različnih lokacijah. Celoten program najdete [tukaj](https://moc.celje.si/novice-in-obvestila/8297-aktivne-pocitnice-v-mestni-obcini-celje-za-lepe-in-ustvarjalne-poletne-dni).
* **Počitniško delo** v Celju, ki je namenjeno študentom in dijakom in ga organizirajo Celjski mladinski center, Mestna občina Celje in Energetika Celje, v sodelovanju z Javnim podjetjem Zelenice, Poklicno gasilsko enoto Celje in Javnim zavodom Desetka. Celoten javni poziv je dostopen [tukaj](https://www.mc-celje.si/Novice/pocitnisko_delo_v_mestni_obcini_celje/), z odzivom so bili zelo zadovoljni in so hitro zapolnili vsa prosta mesta!
* **Plesnem tekmovanju BREAK THE FLOOR 2023,** ki je največje mednarodno plesno tekmovanje v Sloveniji, katerega soorganizatorji so tudi sami. BREAK THE FLOOR 2023 se bo odvil od 30. junija do 2. julija. Več o dogodku in tekmovalcih najdete [tukaj](https://www.facebook.com/events/575993064679666/).
* **Mladinska izmenjava BE YOU,** ki se bo v Celjskem mladinskem centru odvijala od 22. do 29. junija. Tematika mladinske izmenjave je stres in soočanje s stresom. Mladi iz Slovenije, Grčije, Španije, Srbije in Italije bodo tako spoznavali načine soočanja s stresom in kakšen učinek ima le-ta na njihovo psiho-fizično stanje. V okviru mladinske izmenjave bodo nastali tudi izsledki stanja med mladimi držav članic mladinske izmenjave. Mladi bodo na izmenjavi posneli tudi krajše posnetke, ki bodo nakazovali načine, kako se spopadati s stresom.
* Nenazadnje pa so namignili, da se bo tudi letošnje poletje pri njih ogromno dogajalo! Že ta petek, 23. 6., vas bosta DJ Mobo in Dean Deen popeljala v kozmični svet glasbe. Poleg super koncertov, že stalnih večerov novo nastale glasbe na četrtkovih JaMCC-jih pa lahko pričakujete tudi kakšno dobro predstavo in zanimive delavnice. Poleti bodo v Celjskem mladinskem centru pričeli s cirkuškimi delavnicami, poimenovanimi Skupnostni cirkus, ki je primeren za vsakogar, ki zanimajo cirkuške akrobacije in vragolije. Aktualnemu dogajanju v MCC-ju lahko sledite [tukaj](https://www.mc-celje.si/dogaja_2/).

Fotografije iz novinarske konference najdete [tukaj](https://www.mc-celje.si/fotogalerija_mcchostel/novinarska_konferenca_22._6._2023/).

Vljudno vabijo k udeležbi na vseh omenjenih dogodkih. Za vse dodatne informacije pišite na elektronski naslov: taja.rihtarsic@mc-celje.si.